Lav et referat af nedenstående tekst:

Tekst:
Det er gode nyheder på vej til fiskeindustrien i Skagen. Erhvervshus Nord er lige nu i dialog med konkrete investorer, der kigger på muligheden for at etablere et nyt akvakulturanlæg - et moderne dambrug - til en anlægsværdi på 100 millioner kroner. - Det er en helt fantastisk mulighed for vores område, som vi rigtig gerne ser realiseret. Allerede fra dag ét vil der være omkring 20 arbejdspladser i sådan et anlæg, som vil være en blanding af videntunge job og faglærte produktionsmedarbejdere og med god mulighed for at skalere op med flere arbejdspladser, fortæller erhvervsdirektør i Erhvervshus Nord, Niels Bay Christensen, i en pressemeddelelse. Lige nu arbejder Erhvershus Nord med at finde investorerne samt at at finde og få godkendt arealer i området, hvor anlægget kan blive etableret. Det sker i samarbejde med Frederikshavn Kommune og Frederikshavn Forsyning A/S. - Vi har en stærk værdikæde inden for fiskeri, som vil være i god synergi med et akvakulturanlæg. Med 100 kilometer kyststrækning i kommunen er det ikke svært at finde egnede erhvervsarealer, som ligger tæt på frisk havvand, siger Niels Bay Christensen. I de moderne akvakulturanlæg er der mere fokus på bæredygtighed og miljø. De traditionelle dambrug har ikke været gunstige i forhold til miljøet, men med moderne teknologi recikulerer det nye akvakulturanlæg op til 99 procent af vandet. Ambitionen er, at et nye anlæg skal være danmarks reneste. - Den nye teknologi, der renser praktisk talt alt vandet, betyder, at man kan kontrollere vandmiljøet i sådan en grad, at fiskene ikke bliver syge og dermed ikke skal behandles med antibiotika, forklarer Lene Kappelborg, erhvervskonsulent i Erhvervshus Nord og ansvarlig for aktiviteter i fødevaresporet i en pressemeddelelse. Det er planen, at fiskene, der skal opdrættes i anlægget skal være regnbueørreder. Det har man valgt, da regnbueørreder ikke bliver fanget i konventionelt fiskeri, og derfor vil regnbueørreden være et godt supplement til råvaretilførslen af fisk i Skagen.

Referat:
Et nyt akvakulturanlæg til en værdi på 100 millioner kroner kan være på vej til Skagen.